Document ID: 31999D0767

31999D0767
L 302/26
JURNALUL OFÍCIAL AL UNIUNII EUROPENE
DECIZIA COMISIEI
din 17 noiembrie 1999
de abrogare a Deciziei 98/407/CE privind anumite măsuri de protecție referitoare la moluștele bivalve și produsele pescărești originare sau provenind din Turcia și de modificare a deciziilor 94/777/CE și 94/778/CE
[notificată cu numărul C(1999) 3761]
(Text cu relevanță pentru SEE)
(1999/767/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 97/78/CE din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (1), în special articolul 22 alineatul (6),
întrucât:
(1)
În urma rezultatelor unei vizite de inspecție veterinară în Turcia, Comisia adoptă Decizia 98/407/CE privind anumite măsuri de protecție referitoare la moluștele bivalve și produsele pescărești originare sau provenind din Turcia (2).
(2)
Ca urmare a măsurilor de protecție aplicate și garanțiilor de sănătate furnizate de autoritățile turce, Comisia adoptă Decizia 1999/2/CE (3) de modificare a Deciziei 98/407/CE pentru a permite reluarea importurilor de produse pescărești din Turcia.
(3)
Rezultatele unei noi vizite de inspecție și garanțiile de sănătate furnizate de autoritățile turce sunt suficiente pentru a permite acum reluarea importurilor de moluște bivalve, echinoderme, tunicieri și gasteropode marine, în toate formele, originare sau provenind din Turcia.
(4)
În urma rezultatelor vizitei de inspecție, este necesar să se modifice lista zonelor de producție și a centrelor de livrare desemnate de anexa B și respectiv anexa C la Decizia 94/777/CE a Comisiei (4), astfel cum a fost modificată ultima dată prin Decizia 96/31/CE (5). De asemenea, este necesar să se modifice lista unităților desemnate de anexa B la Decizia 94/778/CE a Comisiei (6), astfel cum a fost modificată ultima dată prin Decizia 96/31/CE.
(5)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 98/407/CE se abrogă.
Articolul 2
Anexa A la prezenta decizie înlocuiește anexa B la Decizia 94/777/CE.
Articolul 3
Anexa B la prezenta decizie înlocuiește anexa C la Decizia 94/777/CE.
Articolul 4
Anexa C la prezenta decizie înlocuiește anexa B la Decizia 94/778/CE.
Articolul 5
Prezenta decizie se adresează statelor membre.
Adoptată la Bruxelles, 17 noiembrie 1999.

Labels: 3
18
6